Междинен доклад за дейността на “Електроника“ АД

Към 31.03.2008 година  съгл. чл. 100о, ал.  4, т. 2 ЗППЦК

“Електроника” АД е Акционерно дружество, регистрирано в Софийски градски съд по ФД № 27578/91 г. и е записано в регистъра партида 210, том 5, регистър,  стр.154, със седалище и адрес на управление – гр.София , бул. Шипченски проход № 63. 

Към 31.03.2008 г. Съветът на Директорите на дружеството е в следния състав: Евгений Борисов Гълъбов, Ангел Василев Велев, Манфред Маг.Пасава, Никола Стоянов Киров и Албена Богомилова Андреева. Дружеството се представлява от Изпълнителните Директори Ангел Василев Велев и Албена Богомилова Андреева.

Капитала на дружеството е в размер на 330499 лева, разпределен в 330499 броя поименни обикновени акции с право на глас с номинал 1 лева всяка. 

Дейността на “Електроника” АД през 2008 г. се състои основно в производството  и реализацията на производството и реализацията на електронни касови апарати с фискална памет от фамилията “Електроника”, подходящи за всички видове търговски обекти, складове на едро, аптеки, тържища и други. Дружеството произвежда касовите апарати според изискванията на данъчното законодателство на съответната страна. Голям дял в производството и реализацията на предприятието заемат системите с фискална памет за отчитане на оборотите от продажби на течни горива за обслужване на бензиностанции и газостанции, както и други фискални устройства като фискални принтери и др. В “Електроника”АД се проектират и се изработват нестандартни изделия в областта на електрониката и механиката. Фирмата осъществява производство, търговия и сервиз на електронни таксиметрови апарати с фискална памет за Русия от фамилията “Електроника”, подходящи за всички модели таксиметрови автомобили. Дружеството произвежда системи на основата на касови апарати за връзка с компютър и POS принтери.


Приходите от продажби през първо тримесечие на 2008 година се формират от следните дейности:












          Хил.лв.

Наименование
Период


01.01.-31.03.08

Приходи от продажба на собствена готова продукция
54

Приходи от продажба на клиентски поръчки
10

Приходи от фирмен сервиз
33

Приходи от износ на електронни таксиметрови апарати
185

Приходи от презаписи, паспорти и инструкции
2

Приходи от продажба на стоки
9

Приходи от продажба на услуги
0

Печалбата от продажба на ДМА
0

Приходи от продажба на материали
2

Приходи от наеми
397

Приходи от други продажби
0

Всичко приходи от обичайна дейност
692


През 2007 г.  “Електроника” АД получи лиценз за продажба на електронни таксиметрови апарати за цяла Русия, като износа  започна през месец октомври 2007 година и продължава и през 2008 г. През този период дружеството получи и нов  лиценз за продажба на касови апарати за цяла Русия, като износа ще започне през 2008 година и се очаква да достигне 10 000-15 000 броя  за годината.

През последните няколко години се забелязва влошаване конюнктурата, както на Българския, така и на Европейския пазар като цяло. ”Електроника” АД и другите български фирми бяха засегнати в голяма степен от неблагоприятните тенденции свързани с промените в политическата и икономическата обстановка в страната и Европа, което доведе до по-трудна реализация на произвежданите стоки /електронни касови апарати  с фискална памет, системи с фискална памет за отчитане на оборотите от продажби на течни горива и т.н./ и наложи тяхната бърза модернизация, както и разработването и предлагането на принципно нови изделия. Приватизацията на електроразпределителните дружества и наложилата се тенденция за либерализация на пазара доведе до рязко намаляване  на договорите за производството на електромери. Независимо от това, непрекъснато се изграждат нови уредби за разпределение и измерване на електрическата енергия и се подменят съществуващите съоръжения. Вече са факт нормативните актове, които стимулират конкуренцията. Тарифите са най-силният маркетингов лост за привличане и запазване на клиенти и това трябва да се използва. Очаква се електроразпределителните дружества в страната да разработят програми за нови тарифни планове. Подмяната на електромерите се прави в изпълнение на Закона за енергетиката и се съчетава с ремонт на мрежата. В районите с подменени и изнесени табла извън домовете се наблюдава по-прецизно мерене на консумацията, намаляване на електрическия товар и повишаване на събираемостта. Дългосрочният бизнесплан на електроразпределителните дружества предвижда пълна подмяна на електромерното стопанство в страната. В контекста на пазарните условия клиентите се нуждаят от евтини, прецизни, надеждни и качествени уреди за измерване на електрическа енергия.

Досегашното основно производство на фирмата - Електронни касови апарати  с фискална памет /ЕКАФП/, като цяло намали своя пазарен дял на база пренасищане и свиване на пазара, обусловено от намаленото търсене,  засилената конкуренция и моралното остаряване на някои от нашите модели. Във връзка с променените изисквания на клиентите и Наредба №4/1999 г. на Министерството на финансите, дружеството разработи нови модели ЕКАФП  /"Електроника 03S/D",  "Електроника 04M", мини касов апарат "Електроника 05"/ и фамилия фискални принтери. Продължи търсенето на нови пазари извън страната /Р Сърбия и Черна гора, Р Македония/, но засега е запазен само традиционния пазар в Русия. Във връзка с наложените от пазара нови технически изисквания се проведе маркетингово проучване и се сключи договор за модернизация на Електронните системи с фискална памет за отчитане на оборотите от продажби на течни горива/ЕСФП/. Съобразно с изискването на пазара и промените на законодателството, предвижданото развитие на предприятието е свързано главно със значителното увеличаване на производството на електронни касови апарати на базата на вече сключени договори за реализацията им, като успоредно с това ще се произвеждат и традиционните изделия.“Електроника”АД поддържа добро сътрудничество с фирми от българския и международния пазар, търси и разширява дистрибуторската си мрежа в страни като Русия, Казахстан, Узбекистан и др. Както беше посочено през 2007 г. Електроника АД получи лиценз за продажба на електронни таксиметрови апарати за цяла Русия, като износа започна през месец октомври 2007 година и продължава и 2008 г. През 2007 г. дружеството получи и нов  лиценз за продажба на касови за цяла Русия, като износа ще започне през 2008 година и се очаква да достигне 10 000-15 000 за годината.  Очакваме през 2008 г. значителен ръст в износа на дружеството, който ще компенсира по–слабите показатели от предходните години.

Основен пазар на дружеството за 2008 година е и българския пазар, като неговия пазарен дял за  касовите  апарати  е около 10%.

Дружеството извършва изследователска и развойна дейност в областта на ЕКАФП, ЕСФП, ЕТАФП. Беше разширена и гамата на електронните касови апарати с фискална памет – минимизирани и с нов дизайн. Особено внимание беше отделено на разработки на софтуер, обхващаш разширяване функциите на ЕКАФП и програми за връзка с персонален компютър на ниво WINDOWS, както и разработка на софтуер, съгласно изискванията на законодателствата на външните пазари. Завършиха се разработки в областта на други фискални устройства и системи, като фискални принтери, компютърни системи за управление на бензиностанции и др. Вследствие на новите разработки бяха сключени редица нови договори за вътрешния и външния пазар.


Източници на бързоликвидни средства през последните 3 години: Главния източник за оборотни средства на дружеството е формиран от приходи от продажби на собствена продукция, стоки и услуги, приходи от отдадени под наем активи, собственост на дружеството, като при липса на такива се  ползват и  отпуснати от първокласни търговски банки кредити за оборотни средства  свързани с финансиране на производството и реализацията на готова продукция по сключени търговски договори. През 2005 г. и 2006 г. са  ползвани инвестиционни кредити за подобрения на основните сгради на дружеството чрез строително-монтажни работи за подобряване на условията на труд, съответстващи на европейските стандарти. Не се отчитат други значителни източници на ликвидни средства.


Към  31.03.2008 година дружеството отчита   задължения по предоставени  заеми  от търговска банка в общ размер на 1 163 х.лв., в това число:


-към Общинска банка АД в размер на  313 хил. лв. с крайна дата на погасяване 30.05.2010. 


-към „Уникредит Булбанк” АД в размер на  850 хил. лв.- инвестиционен кредит  с крайна дата на погасяване  15.06.2012


За периода 01.01.2008-31.03.2008 година са извършени строително-монтажни работи и преустройства на производствени помещения в луксозни административни офиси за отдаване под наем на стойност 16 хил. лева в Производствената сграда и Административната сграда на дружеството. Приходите от продажба на на продукция през 2008 година са 284 хил. лв и са увеличени в сравнение с 2007 г. с 121 хил. лв., което се дължи на износа на електронни таксиметрови апарати. Приходите от наеми за  първо тримесечие на 2008 г. са 399 хил. лева срещу 411 хил. лева за същия период на 2007 година. Затова  се отчита и по-голяма балансова печалба в размер на 159 хил. лева за първо тримесечие на  2008 г. , което е увеличение с 65 хил. лева в сравнение с  същия период на 2007.


През отчетния период не са наблюдавани и не се очакват  необичайни или поразични събития, сделки или съществени икономически промени, които се отразяват съществено на размера на отчетените приходи от дейността на дружеството. Не се отчитат ефекти със значително влияние на инфлацията и променящите се цени върху приходите от основна дейност на дружеството за отчетния период.


Настоящите тенденции, събития или рискове, които има голяма вероятност да окажат значително влияние и са известни на управителните органи на дружеството, са главно следните, посочени в последователност съобразно значимостта им за дейността на емитента:


- приватизирането на клоновете на “Електроразпределение” ЕАД; 



- евентуално отлагане на закона, определящ техническите изисквания към електронните регистриращи апарати в Сърбия и Черна гора;

              - доколкото приходите на дружеството се формират главно от производство и реализация на електронни касови апарати с фискална памет, електронни таксиметрови апарати с фискална памет и електронни системи с фискална памет за бензиностанции , то ритмичността на извършването на разходи и на получаването на приходи от тази продукция се определя от сроковете, съгласно нормативни актове, определящи задължителното въвеждане в експлоатация на същата за нуждите на фискалната политика в страната и чужбина  и съобразно изпълнението на сключените договори за доставка на изделията.

           - промените в нормативната уредба, уреждащи техническите изисквания към електронните регистриращи апарати, засилената конкуренция и моралното остаряване на някои от нашите модели налага бърза модернизация, както и разработването и предлагането на принципно нови изделия, което води до големи разходи свързани с развойната дейност.

Съгласно акт за актуално състояние в Централен депозитар АД към 09.01.2008 година данните  за “Електроника” АД  са следните: Брои акции:  330 499 . Номинал: 1 лв.


Акционери юридическите лица  притежаващи повече от  5 на сто от гласовете в Общотото събрание са 

АГП ДИВЕЛОПМЪНТ ЕАД – гр. София, ул. Кукуш № 2     -      145 612 броя акции

СИНЕКТИК ЕООД – гр. София, ул Хубча  № 8  –                         144 127 броя акции

Юридическите лица притежаващи по малко от 5 на сто от гласовете в Общото събрание

- са общо десет и притежават  -                                                                           7 377  броя акции


Общ брой акционери юридически лица: 12 .Сума акции юрид. : 297 116

Общ брой акционери физически лица 1233.Сума акции физ.лица-33 383 


 По програмата за прилагане на международно признатите стандарти в предприятието са създадени правила за добро корпоративно управление, приети на заседание на ДКЦК с протокол № 72/18.12.2002 г. Дружеството спазва принципите за прозрачно, точно и своевременно разкриване на информация по всички въпроси свързани с него, за целите, за финансовото и оперативното му състояние и гарантира, че информацията не съдържа неверни, подвеждащи или непълни данни.

През отчетния период са спазвани стриктно разпоредбите на ЗППЦК и подзаконовите му актове, ТЗ, ЗС, правилника на Съвета на Директорите и на Устава на дружеството. С това считаме, че са създадени необходимите условия за защита правата на акционерите и тяхното равнопоставено третиране; независими одитори гарантират в достатъчна степен обективното и вярно представяне на информация за финансовото състояние, както на акционерите и заинтересуваните лица, така и на пазара на ценни книжа.

ФИРМЕНА СТРАТЕГИЯ
Основната задача на ръководството е увеличаване на ефективността на Дружеството, генериране на допълнителни ликвидни средства за посрещане на плащанията на задълженията на Дружеството, проучване на нови външни пазари, запазване на производството, независимо от намаляването на обема му, запазване и разширяване на пазара в Русия, развой на нови продукти и предлагане на нови услуги, като в крайна сметка е увеличаване на нетната печалба.

Оптимизирането на организационната структура да продължава до постигане на оптимален вариант.
Перманентно да се влагат средства за подобряване на работната среда след извършените замервания на параметрите й и оценката на риска, съгласно ЗЗБУТ, подновяване на договора със СТМ за медицинско обслужване, да продължи обзавеждането на нови работни места с компютри, както и модернизирането на старите, да продължи разширяването на автоматизираната система за счетоводството "БИЗНЕС НАВИГАТОР" с нови модули.


В плана за нова и усъвършенствана продукция да залегне основно модернизирането на изделията за понижаване на тяхната себестойност и модернизиране на технологията за производството им, като се обърне внимание на обновяването на машинния парк и модернизиране на технологичното оборудване. 

Очаква се Русия да се превърне в основен пазар за новите изделия таксиметров апарат "Электроника 505К" и касов апарат "Электроника 04К", които са преминали успешно сертифициране.
Трудовите възнаграждения да се привеждат в съответствие с крайните резултати от дейността, като непрекъснато се актуализира системата за допълнително материално стимулиране.

Във връзка с увеличаване на площите, отдавани под наем, както и на увеличението на приходите от наеми, да се анализира възможността за разширяване на СУ с процедура за управление на наемите  и непрекъснато да се повишава качеството на обслужване на наемателите.

Анализ и разяснение на информацията по приложение № 11 от НАРЕДБА № 2 от 17.09.2003 г. за проспектите при публично предлагане на ценни книжа и за разкриването на информация от публичните дружества и другите емитенти на ценни книжа: Акциите на дружеството са безналични, поименни, свободно прехвърляеми, обикновени, с право на глас в Общото събрание на акционерите и с право на дивидент и ликвидационен дял, съразмерни с номиналната стойност на акцията, както и с произтичащите и свързани с тях права, съгласно ТЗ и ЗППЦК. Дружеството не е издавало акции с особени права и привилегии.Дружеството не е емитирало акции от различни класове. Дружеството урежда дейността си , включително правата и задълженията на акционерите, назначаването и освобождаването на членовете на управителните му органи, както и техните правомощия съгласно общите правила без специална регламентация и особености и при спазване на изискванията на законовата уредба.

Информация за сключени големи сделки със свързани лица по смисъла на §1, т.6 от допълнителната разпоредба на Закона за счетоводството:

1. Сделки между свързани лица, сключени през отчетния период на текущата финансова година, които са повлияли съществено  на финансовата година , които са повлияли съществено на финансовото състояние и резултатите от дейността на дружеството в този период – няма  сделки между свързани лица.

2 Промени в сключените сделки със свързани лица, оповестени в годишния отчет, които имат съществено въздействие върху финансовото състояние или резултатите от дейността на дружеството през отчетния период на текущата финансова година – няма такива.

София, 07.04.2008 г.

